Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik (EØS-relevant tekst)



EF-Tidende nr. L 332 af 09/12/2002 s. 0001 - 0036



Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik (EØS-relevant tekst) EUROPA-PARLAMENTET OG RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 285, under henvisning til forslag fra Kommissionen(1), under henvisning til udtalelse fra Det Økonomiske og Sociale Udvalg(2), efter proceduren i traktatens artikel 251(3), og ud fra følgende betragtninger: (1) Fællesskabet har brug for, at der regelmæssigt udarbejdes statistikker om produktion og håndtering af affald fra virksomheder og private husholdninger, så der kan føres kontrol med gennemførelsen af affaldspolitikken. Herved skabes der grundlag for at iagttage, om principperne om maksimering af nyttiggørelse og sikker bortskaffelse overholdes. Der vil fremover være behov for at udvikle statistiske redskaber til at vurdere overholdelsen af princippet om affaldsforebyggelse samt til at koble data om affaldsdannelsen sammen med ressourceanvendelsen på globalt, nationalt og regionalt plan. (2) Med henblik på at opnå sammenlignelige affaldsstatistiske resultater er der behov for en definition af de begreber, der beskriver affald og affaldshåndtering. (3) Som led i Fællesskabets affaldspolitik er der opstillet en række principper, der skal overholdes af affaldsproducerende enheder og ved affaldshåndtering. Dette medfører kontrol med affaldet på forskellige stadier af affaldsstrømmen: i forbindelse med affaldsdannelse og indsamling, nyttiggørelse og bortskaffelse af affald. (4) Rådets forordning (EF) nr. 322/97 af 17. februar 1997 om EF-statistikker(4) udgør referencerammen for bestemmelserne i nærværende forordning. (5) For at sikre sammenlignelige resultater bør affaldsstatistikkerne udarbejdes i overensstemmelse med den fastlagte opdeling, i et passende format og inden for en fastsat tidsfrist fra udløbet af referenceåret. (6) Målet for denne forordning, nemlig at fastlægge en ramme for udarbejdelsen af fællesskabsstatistikker om affaldsdannelse samt nyttiggørelse og bortskaffelse af affald, kan ikke i tilstrækkelig grad opfyldes af medlemsstaterne, da det er nødvendigt at definere begreber for beskrivelsen af affald og affaldshåndtering for at sikre sammenlignelighed mellem medlemsstaternes statistikker, og kan derfor bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går forordningen ikke ud over, hvad der er nødvendigt for at nå dette mål. (7) Medlemsstaterne kan have behov for en overgangsperiode til at etablere deres affaldsstatistikker for så vidt angår alle eller nogle af de økonomiske aktiviteter A, B og G til Q i henhold til NACE Rev. 1, som er indført ved Rådets forordning (EF) nr. 3037/90 af 9. oktober 1990 om Den Statistiske Nomenklatur for Økonomiske Aktiviteter i De Europæiske Fællesskaber(5), og som kræver større tilpasninger af deres nationale statistiske system. (8) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(6). (9) Kommissionen har hørt Udvalget for Det Statistiske Program - UDSTEDT FØLGENDE FORORDNING: Artikel 1 Mål 1. Formålet med denne forordning er at fastsætte regler for udarbejdelse af EF-statistikker om affaldsdannelse samt nyttiggørelse og bortskaffelse af affald. 2. Medlemsstaterne og Kommissionen udarbejder inden for hvert deres kompetenceområde EF-statistikker om affaldsdannelse samt nyttiggørelse og bortskaffelse af affald med undtagelse af radioaktivt affald, som allerede er omfattet af anden lovgivning. 3. Statistikkerne skal dække følgende områder: a) affaldsdannelse, jf. bilag I b) nyttiggørelse og bortskaffelse af affald, jf. bilag II c) efter pilotundersøgelserne, jf. artikel 5: Import og eksport af affald, hvorom der ikke indsamles data i henhold til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald indenfor, til og fra Det Europæiske Fællesskab(7), jf. bilag III. 4. Ved udarbejdelsen af statistikkerne skal medlemsstaterne og Kommissionen følge den hovedsagelig materialeorienterede statistiknomenklatur i bilag III. 5. Kommissionen opstiller efter proceduren i artikel 7, stk. 2, en ækvivalenstabel mellem statistiknomenklaturen i bilag III og affaldslisten i Kommissionens beslutning 2000/532/EF(8). Artikel 2 Definitioner I forbindelse med denne forordning forstås ved: a) "affald": ethvert stof eller enhver genstand som defineret i artikel 1, litra a), i Rådets direktiv 75/442/EØF af 15. juli 1975 om affald(9) b) "separat indsamlede fraktioner af affald": husholdningsaffald og lignende affald, der er indsamlet i ensartede fraktioner af offentlige tjenester, nonprofit-organisationer og private virksomheder inden for organiseret affaldsindsamling c) "genanvendelse": som defineret i artikel 3, stk. 7, i Europa-Parlamentets og Rådets direktiv 94/62/EF af 20. december 1994 om emballage og emballageaffald(10) d) "nyttiggørelse": enhver af de processer, der er nævnt i bilag II.B til direktiv 75/442/EØF e) "bortskaffelse": enhver af de processer, der er nævnt i bilag II.A til direktiv 75/442/EØF f) "nyttiggørelses- eller bortskaffelsesanlæg": anlæg, der skal have tilladelse eller være registreret i henhold til artikel 9, 10 eller 11 i direktiv 75/442/EØF g) "farligt affald": affald som defineret i henhold til artikel 1, stk. 4, i Rådets direktiv 91/689/EØF af 12. december 1991 om farligt affald(11) h) "ikke-farligt affald": affald, der ikke er omfattet af litra g) i) "forbrænding": varmebehandling af affald i et forbrændingsanlæg som defineret i artikel 3, punkt 4, eller et kombineret forbrændingsanlæg som defineret i artikel 3, punkt 5, i Europa-Parlamentets og Rådets direktiv 2000/76/EF af 4. december 2000 om forbrænding af affald(12) j) "deponeringsanlæg": et affaldsbortskaffelsesanlæg som defineret i artikel 2, litra g), i Rådets direktiv 1999/31/EF af 26. april om deponering af affald(13) k) "affaldsforbrændingsanlægs kapacitet": højeste kapacitet til at forbrænde affald i tons eller gigajoule pr. år l) "affaldsgenanvendelsesanlægs kapacitet": højeste kapacitet til at genanvende affald i tons pr. år m) "deponeringsanlægs kapacitet": deponeringsanlæggets resterende kapacitet (ved udgangen af datareferenceåret) til fortsat at bortskaffe affald målt i kubikmeter n) "andre bortskaffelsesanlægs kapacitet": anlæggets kapacitet til at bortskaffe affald målt i tons pr. år. Artikel 3 Indsamling af data 1. Medlemsstaterne tilvejebringer under opfyldelse af de krav med hensyn til kvalitet og nøjagtighed, der skal fastlægges efter proceduren i artikel 7, stk. 2, de oplysninger, som er nødvendige for at kunne specificere de undersøgelsesdata, der er omfattet af bilag I og II, enten ved: - undersøgelser - administrative eller andre kilder som f.eks. indberetningsforpligtelserne i henhold til fællesskabslovgivningen om affaldshåndtering - statistiske vurderingsmetoder på grundlag af stikprøver eller affaldsrelaterede estimatorer, eller - kombination af disse metoder. For at nedbringe den byrde, der pålægges respondenterne, har de nationale myndigheder og Kommissionen adgang til administrative datakilder inden for de rammer og på de betingelser, som den enkelte medlemsstat og Kommissionen fastsætter på deres respektive kompetenceområde. 2. For at nedbringe den administrative byrde på mindre virksomheder, dvs. virksomheder med under ti ansatte, fritages disse for undersøgelser, medmindre de i betydelig grad bidrager til affaldsdannelsen. 3. Medlemsstaterne udarbejder statistiske resultater i henhold til den opdeling, der er foretaget i bilag I og II. 4. Den undtagelse, der henvises til i stk. 2, skal være forenelig med de dæknings- og kvalitetsmål, der henvises til i afdeling 7, punkt 1, i bilag I og II. 5. Medlemsstaterne indberetter resultaterne, herunder også klassificerede oplysninger, til Eurostat i et passende format og inden for en fast tidsfrist fra udløbet af de referenceperioder, der er fastlagt i bilag I og II. 6. Behandling og fremsendelse af klassificerede oplysninger, jf. stk. 5, foretages i overensstemmelse med gældende fællesskabsbestemmelser om klassificerede statistiske oplysninger. Artikel 4 Overgangsperiode 1. I en overgangsperiode kan Kommissionen efter anmodning fra de enkelte medlemsstater og i overensstemmelse med proceduren i artikel 7, stk. 2, indrømme fravigelser af bestemmelserne i afdeling 5 i bilag I og II. Denne overgangsperiode må ikke være længere end: a) to år efter forordningens ikrafttræden for så vidt angår produktion af resultater i henhold til afdeling 8, punkt 1.1, position 16 (Servicevirksomhed) i bilag I og til afdeling 8, punkt 2, i bilag II b) tre år efter forordningens ikrafttræden for så vidt angår produktion af resultater i henhold til afdeling 8, punkt 1.1, position 1 (Landbrug, jagt og fiskeri) og position 2 (Fiskeri) i bilag I. 2. De i stk. 1 nævnte fravigelser kan kun indrømmes de enkelte medlemsstater for oplysninger for det første referenceår. 3. Kommissionen udarbejder et program for pilotundersøgelser, som medlemsstaterne skal gennemføre, om affald fra de økonomiske aktiviteter, der er nævnt i stk. 1, litra b). Pilotundersøgelserne har til formål at udvikle en metode til indsamling af regelmæssige data, for hvilke principperne for EF-statistikker, jf. artikel 10 i forordning (EF) nr. 322/97, finder anvendelse. Kommissionen finansierer indtil 100 % af omkostningerne til disse pilotundersøgelser. På grundlag af konklusionerne af pilotundersøgelserne vedtager Kommissionen de nødvendige gennemførelsesforanstaltninger efter proceduren i artikel 7, stk. 2. Artikel 5 Import og eksport af affald 1. Kommissionen udarbejder et program for pilotundersøgelser af import og eksport af affald, der skal gennemføres af medlemsstaterne. Pilotundersøgelserne har til formål at udvikle en metode til indsamling af regelmæssige data, for hvilke principperne for EF-statistikker, jf. artikel 10 i forordning (EF) nr. 322/97, finder anvendelse. 2. Kommissionens program for pilotundersøgelser skal stemme overens med indholdet af bilag I og II, navnlig med hensyn til anvendelsesområde og dækning, affaldskategorier til klassificering af affald, referenceår og indberetningshyppighed under hensyntagen til indberetningsforpligtelserne i henhold til forordning (EØF) 259/93. 3. Kommissionen finansierer indtil 100 % af omkostningerne til gennemførelse af pilotundersøgelserne. 4. På grundlag af konklusionerne af disse pilotundersøgelser underretter Kommissionen Europa-Parlamentet og Rådet om mulighederne for at udarbejde statistikker for de aktiviteter og karakteristika, der er omfattet af pilotundersøgelserne vedrørende import og eksport af affald. Kommissionen vedtager de nødvendige gennemførelsesforanstaltninger efter proceduren i artikel 7, stk. 2. 5. Pilotundersøgelserne gennemføres senest tre år efter denne forordnings ikrafttræden. Artikel 6 Gennemførelsesforanstaltninger De foranstaltninger, der er nødvendige i forbindelse med gennemførelsen af denne forordning, fastlægges efter proceduren i artikel 7, stk. 2. De omfatter foranstaltninger med henblik på: a) tilpasning til økonomiske og tekniske forbedringer af indsamling og statistisk behandling af data samt behandling og fremsendelse af resultater b) tilpasning af de i bilag I, II og III anførte specifikationer c) udarbejdelse af resultater i henhold til artikel 3, stk. 2, 3 og 4 under hensyn til de økonomiske strukturer og tekniske vilkår i en medlemsstat; foranstaltningerne kan give en medlemsstat mulighed for ikke at indberette visse positioner i opdelingen, hvis indvirkningen på kvaliteten af statistikkerne godtgøres at være begrænset. I alle tilfælde, hvor der tillades undtagelser, opregnes den samlede mængde affald for hver position, der er opført i afdeling 2, punkt 1, og afdeling 8, punkt 1, i bilag I d) definition af de rigtige kvalitetsevalueringskriterier og indholdet af kvalitetsrapporterne som omtalt i afdeling 7 i bilag I og II e) fastsættelse af et passende format for medlemsstaternes indberetning af resultaterne inden to år efter datoen for denne forordnings ikrafttræden f) udarbejdelse af listen over de overgangsperioder og fravigelser, der er indrømmet medlemsstaterne i henhold til artikel 4 g) gennemførelse af resultaterne af pilotundersøgelserne, som anført i artikel 4, stk. 3, og artikel 5, stk. 1. Artikel 7 Udvalgsprocedure 1. Kommissionen bistås af Udvalget for Det Statistiske Program nedsat ved Rådets afgørelse 89/382/EØF, Euratom(14). 2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8. Perioden i artikel 5, stk. 6, i afgørelse 1999/468/EF, fastsættes til tre måneder. 3. Udvalget fastsætter selv sin forretningsorden. 4. Kommissionen meddeler de udkast til foranstaltninger, den agter at forelægge for Udvalget for Det Statistiske program, til det udvalg, der er nedsat ved direktiv 75/442/EØF. Artikel 8 Rapporter 1. Kommissionen forelægger senest fem år efter datoen for denne forordnings ikrafttræden og derefter hvert tredje år en rapport for Europa-Parlamentet og Rådet om de statistikker, der er udarbejdet i henhold til denne forordning, herunder navnlig om deres kvalitet og den byrde, der pålægges erhvervslivet. 2. Kommissionen skal senest to år efter denne forordnings ikrafttræden forelægge Europa-Parlamentet og Rådet et forslag om ophævelse af indberetningsforpligtelser, der overlapper hinanden. 3. Kommissionen forelægger senest to år efter denne forordnings ikrafttræden en rapport for Europa-Parlamentet og Rådet om de resultater, der er opnået med de i artikel 4, stk. 3, og artikel 5, stk. 1, nævnte pilotundersøgelser, og stiller om nødvendigt forslag til revision af disse efter proceduren i artikel 7, stk. 2. Artikel 9 Ikrafttræden Denne forordning træder i kraft på tyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 1. juli 2002. På Europa-Parlamentets P. Cox Formand På Rådets vegne B. Bendtsen Formand (1) EFT C 87 af 29.3.1999, s. 22, EFT C 180 E af 26.6.2001, s. 202, og ændret forslag af 10.12.2001 (endnu ikke offentliggjort i EFT). (2) EFT C 329 af 17.11.1999, s. 17. (3) Europa-Parlamentets udtalelse af 4.9.2001 (EFT C 72 E af 21.3.2002, s. 32), Rådets fælles holdning af 15.4.2002 (EFT C 145 E af 18.6.2002, s. 85) og Europa-Parlamentets afgørelse af 4.7.2002 (endnu ikke offentliggjort i EFT). Rådets afgørelse af 14.11.2002. (4) EFT L 52 af 22.2.1997, s. 1. (5) EFT L 293 af 24.10.1990, s. 1. Senest ændret ved Kommissionens forordning (EF) nr. 29/2002 (EFT L 6 af 10.1.2002, s. 3). (6) EFT L 184 af 17.7.1999, s. 23. (7) EFT L 30 af 6.2.1993, s. 1. Senest ændret ved Kommissionens forordning (EF) nr. 2557/2001 (EFT L 349 af 31.12.2001, s. 1). (8) EFT L 226 af 6.9.2000, s. 3. Senest ændret ved Rådets beslutning 2001/573/EF (EFT L 203 af 28.7.2001, s. 18). (9) EFT L 194 af 25.7.1975, s. 39. Senest ændret ved Kommissionens beslutning 96/350/EF (EFT L 135 af 6.6.1996, s. 32). (10) EFT L 365 af 31.12.1994, s. 10. (11) EFT L 377 af 31.12.1991, s. 20. Ændret ved direktiv 94/31/EF (EFT L 168 af 2.7.1994, s. 28). (12) EFT L 332 af 28.12.2000, s. 91. (13) EFT L 182 af 16.7.1999, s. 1. (14) EFT L 181 af 28.6.1989, s. 47. BILAG I AFFALDSDANNELSE AFDELING 1 Dækning Der udarbejdes statistikker for alle de aktiviteter, der falder inden for hovedafdeling A til Q i NACE Rev. 1. Disse hovedafdelinger dækker alle økonomiske aktiviteter. Dette bilag vedrører ligeledes: a) affald fra husholdninger b) affald fra nyttiggørelses- og/eller bortskaffelsesprocesser. AFDELING 2 Affaldskategorier 1. Der udarbejdes statistikker om følgende affaldskategorier: >TABELPOSITION> 2. I overensstemmelse med indberetningsforpligtelserne i henhold til direktiv 94/62/EF udarbejder Kommissionen et program for pilotundersøgelser, der skal gennemføres af medlemsstaterne på frivilligt grundlag for at vurdere relevansen af at medtage emballageaffald (EWC-Stat/Version 2) i den i punkt 1 nævnte opdeling. Kommissionen finansierer indtil 100 % af omkostningerne til disse pilotundersøgelser. På grundlag af konklusionerne af pilotundersøgelserne vedtager Kommissionen de nødvendige gennemførelsesforanstaltninger efter proceduren i artikel 7, stk. 2. AFDELING 3 Undersøgelsesdata 1. Undersøgelsesdata for affaldskategorierne: Der indsamles data om affaldsmængden for hver af de i afdeling 2, punkt 1, anførte affaldskategorier. 2. Regionale undersøgelsesdata: Befolkning eller boliger omfattet af en indsamlingsordning for blandet husholdningsaffald og lignende affald (NUTS 2-niveau). AFDELING 4 Anmeldelsesenhed 1. Den anmeldelsesenhed, der skal benyttes for alle affaldskategorier, er 1000 tons (normalt) vådt affald. For affaldskategorierne "slam" bør der endvidere anføres et tal for tørstof. 2. Anmeldelsesenheden for regionale undersøgelsesdata bør være i procent af befolkning eller boliger. AFDELING 5 Første referenceår og indberetningshyppighed 1. Det første referenceår er det andet kalenderår efter forordningens ikrafttræden. 2. Medlemsstaterne indberetter oplysninger hvert andet år efter første referenceår. AFDELING 6 Indberetning af resultater til Eurostat Resultaterne indberettes senest 18 måneder efter udløbet af referenceåret. AFDELING 7 Rapport om statistikkernes dækning og kvalitet 1. For hver position, der er anført i afdeling 8 (aktiviteter og husholdninger), anfører medlemsstaterne, hvor stor en procentdel af affaldsuniverset under den pågældende position der er dækket af de indsamlede oplysninger. Minimumskravet til dækningen fastlægges efter proceduren i artikel 7, stk. 2. 2. Medlemsstaterne udarbejder en kvalitetsrapport, hvoraf det fremgår, hvor præcise de indsamlede oplysninger er. Der gives en beskrivelse af skøn, aggregeringer eller udelukkelser og måden, hvorpå disse procedurer påvirker fordelingen af affaldskategorier, jf. afdeling 2, punkt 1, efter økonomiske aktiviteter og husholdninger, jf. afdeling 8. 3. Kommissionen inddrager dæknings- og kvalitetsrapporterne i den i artikel 8 nævnte rapport. AFDELING 8 Produktion af resultater 1. Resultaterne vedrørende de i afdeling 3, punkt 1, anførte undersøgelsesdata udarbejdes for: 1.1. Følgende afdelinger, hovedgrupper, grupper og undergrupper i NACE Rev. 1.1: >TABELPOSITION> 1.2. Husholdninger: >TABELPOSITION> 2. Med hensyn til økonomiske aktiviteter er de statistiske enheder de lokale enheder eller de faglige enheder, jf. Rådets forordning (EØF) nr. 696/93 af 15. marts 1993 om de statistiske enheder til observation og analyse af produktionssystemer i Det Europæiske Fællesskab(1), i henhold til hver enkelt medlemsstats statistiske system. I den kvalitetsrapport, der skal udarbejdes i henhold til afdeling 7, skal der medtages en beskrivelse af, hvorledes den valgte statistiske enhed berører fordelingen af oplysninger på NACE Rev. 1-grupperne. (1) EFT L 76 af 30.3.1993, s. 1. Ændret ved tiltrædelsesakten af 1994. BILAG II NYTTIGGØRELSE OG BORTSKAFFELSE AF AFFALD AFDELING 1 Dækning 1. Der udarbejdes statistikker for alle nyttiggørelses- og bortskaffelsesanlæg, hvor de processer, der henvises til i afdeling 8, punkt 2, udføres, og som tilhører eller er en del af de økonomiske aktiviteter i NACE-Rev. 1-grupperne, jf. bilag I, afdeling 8, punkt 1.1. 2. Anlæg, hvis affaldsbehandling kun omfatter genanvendelse af affald på det anlæg, hvor det er dannet, er ikke omfattet af dette bilag. AFDELING 2 Affaldskategorier De affaldskategorier, for hvilke der udarbejdes statistikker i henhold til hver enkelt nyttiggørelses- eller bortskaffelsesproces, jf. afdeling 8, punkt 2, er følgende: >TABELPOSITION> >TABELPOSITION> >TABELPOSITION> AFDELING 3 Undersøgelsesdata De undersøgelsesdata, for hvilke der udarbejdes statistikker over nyttiggørelses- og bortskaffelsesprocesser, jf. afdeling 8, punkt 2, fremgår af nedenstående tabel. >TABELPOSITION> AFDELING 4 Anmeldelsesenhed Den anmeldelsesenhed, der skal benyttes for alle affaldskategorier, er 1000 tons (normalt) vådt affald. For affaldskategorierne "slam" bør der endvidere anføres et tal for tørstof. AFDELING 5 Første referenceår og indberetningshyppighed 1. Det første referenceår er det andet kalenderår efter forordningens ikrafttræden. 2. Medlemsstaterne indberetter oplysninger hvert andet år efter det første referenceår for de anlæg, som der henvises til i afdeling 8, punkt 2. AFDELING 6 Indberetning af resultater til Eurostat Resultaterne indberettes senest 18 måneder efter udløbet af referenceåret. AFDELING 7 Rapport om statistikkernes dækning og kvalitet 1. For de i afdeling 3 anførte undersøgelsesdata og for hver position blandt de i afdeling 8, punkt 2, anførte typer af processer anfører medlemsstaterne, hvor stor en procentdel af affaldsuniverset under den pågældende position der er dækket af de indsamlede oplysninger. Minimumskravet til dækningen fastlægges efter proceduren i artikel 7, stk. 2. 2. For de i afdeling 3, anførte undersøgelsesdata udarbejder medlemsstaterne en kvalitetsrapport, hvoraf det fremgår, hvor præcise de indsamlede oplysninger er. 3. Kommissionen inddrager dæknings- og kvalitetsrapporterne i den i artikel 8 nævnte rapport. AFDELING 8 Produktion af resultater 1. Resultaterne udarbejdes for hver position blandt de i afdeling 8, punkt 2, anførte typer af processer i overensstemmelse med afdeling 3. 2. Liste over nyttiggørelses- og bortskaffelsesprocesser; koderne henviser til koderne i bilagene til direktiv 75/442/EØF: >TABELPOSITION> 3. Kommissionen udarbejder et program for pilotundersøgelser, der skal gennemføres af medlemsstaterne på frivilligt grundlag. Pilotundersøgelserne skal have til formål at vurdere relevansen af og muligheden for at skaffe oplysninger om omfanget af affald, der forbehandles, jf. bilag II.A og II.B i direktiv 75/442/EØF. Kommissionen finansierer indtil 100 % af omkostningerne til gennemførelse af disse pilotundersøgelser. På grundlag af konklusionerne af pilotundersøgelser vedtager Kommissionen de nødvendige gennemførelsesforanstaltninger efter proceduren i artikel 7, stk. 2. 4. De statistiske enheder er lokale enheder eller faglige enheder, jf. forordning (EØF) nr. 696/93, i henhold til hver enkelt medlemsstats statistiske system. I den kvalitetsrapport, der skal udarbejdes i henhold til afdeling 7, skal der medtages en beskrivelse af, hvorledes den valgte statistiske enhed berører fordelingen af oplysninger på NACE Rev. 1-grupperne. BILAG III AFFALDSSTATISTIKNOMENKLATUR Jf. bilag I, afdeling 2, punkt 1, og bilag II, afdeling 2 EWC-Stat Rev. 2 (hovedsagelig materialeorienteret affaldsstatistiknomenklatur) 01 Affald af kemiske forbindelser 01.1 Brugte opløsningsmidler 01.11 Halogenerede brugte opløsningsmidler 1 Farligt Halogenholdige vandige opløsningsmiddelblandinger Chlorfluorcarboner Affald fra affedtning, indeholdende opløsningsmidler, uden en flydende fase Halogenerede opløsningsmidler og opløsningsmiddelblandinger Halogenerede organiske opløsningsmidler, vaskevæske og moderlud Andre halogenerede opløsningsmidler Andre halogenerede opløsningsmidler og opløsningsmiddelblandinger Slam indeholdende halogenerede opløsningsmidler Slam og fast affald indeholdende halogenerede opløsningsmidler 01.12 Ikke-halogenerede brugte opløsningsmidler 0 Ikke-farligt Affald fra opløsningsmiddelekstraktion 1 Farligt Halogenfrie vandige opløsningsmiddelblandinger Andre organiske opløsningsmidler, vaskevæske og moderlud Andre opløsningsmidler og opløsningsmiddelblandinger Slam indeholdende andre opløsningsmidler Slam eller fast affald indeholdende andre opløsningsmidler Slam eller fast affald uden halogenerede opløsningsmidler Opløsningsmidler og organiske væsker uden halogenerede opløsningsmidler Opløsningsmidler Opløsningsmidler og opløsningsmiddelblandinger uden halogenerede opløsningsmidler 01.2 Syreholdigt, alkalisk og saltholdigt affald 01.21 Syreholdigt affald 0 Ikke-farligt Ikke-cyanidholdigt affald uden chrom Syrer 1 Farligt Sure bejdsebade Syrer, uspecificeret Blegebade og blege-fixerbade Ikke-cyanidholdigt affald indeholdende chrom Elektrolyt fra batterier og akkumulatorer Fixerbade Saltsyre Salpetersyre og salpetersyrling Fosforsyre og fosforsyrling Svovlsyre Svovlsyre og svovlsyrling Andet affald, uspecificeret 01.22 Alkalisk affald 0 Ikke-farligt Basisk affald 1 Farligt Baser, uspecificeret Ammoniakvand Calciumhydroxid Cyanidholdigt (alkalisk) affald indeholdende andre tungmetaller end chrom Cyanidholdigt (alkalisk) affald uden indhold af tungmetaller Metalhydroxidslam og andet slam fra metalfældning Natriumkarbonat Opløsningsmiddelbaserede fremkalderbade Cyanidholdigt affald Andet affald, uspecificeret Vandbaserede fremkalder- og aktivatorbade Vandbaserede fremkalderbade til offsetplader 01.23 Saltopløsninger 0 Ikke-farligt Saltopløsninger indeholdende sulfater, sulfitter eller sulfider Saltopløsninger indeholdende chlorider, fluorider og andre halogenider Saltopløsninger indeholdende fosfater og beslægtede salte i fast form Saltopløsninger indeholdende nitrater og beslægtede forbindelser 1 Farligt Affald fra elektrolytisk raffinering 01.24 Andet saltholdigt affald 0 Ikke-farligt Boremudder og boreaffald indeholdende baryt Karbonater Boremudder og boreaffald indeholdende chlorid Metaloxider Fosfater og beslægtede salte i fast form Salte og opløsninger indeholdende organiske forbindelser Slam fra kobberbaserede hydrometallurgiske processer Salte i fast form indeholdende ammonium Salte i fast form indeholdende chlorider, fluorider og andre halogenholdige faste salte Salte i fast form indeholdende nitrider (metal-nitrogen-forbindelser) Salte i fast form indeholdende sulfater, sulfitter eller sulfider Affald indeholdende svovl Affald fra kalisalt- og stensaltforarbejdning Andet affald, uspecificeret 1 Farligt Metalsalte Andet affald Fosfateringsbade Saltslagge fra sekundær smeltning Salte og opløsninger indeholdende cyanider Slam fra zinkbaserede hydrometallurgiske processer (inkl. jarosit, goethit) Affald fra behandling af saltslagge og sort slagge Arsenholdigt affald Kviksølvholdigt affald Affald indeholdende andre tungmetaller 01.3 Brugte olier 01.31 Brugt motorolie 1 Farligt Chlorerede motor-, gear- og smøreolier Ikke-chlorerede motor-, gear- og smøreolier Andre motor-, gear- og smøreolier 01.32 Andre brugte olier 0 Ikke-farligt Boremudder og boreaffald indeholdende olie Slam fra afsaltning Slam fra vedligeholdelse af anlæg og udstyr Slam fra tilslibning, honing og slibning Polereslam Andet affald, uspecificeret 1 Farligt Surt alkylslam Bremsevæsker Chlorerede emulsioner Hydraulikolier kun indeholdende mineralolie Hydraulikolier indeholdende PCB el. PCT Isolations- og varmetransmissionsolier og andre væsker indeholdende PCB eller PCT Slam fra spåntagende processer Mineraloliebaserede isolations- og varmetransmissionsolier Ikke-chlorerede emulsioner Ikke-chlorerede hydraulikolier (ikke emulsioner) Ikke-chlorerede isolations- og varmetransmissionsolier og andre væsker Andet olieaffald, uspecificeret Andre chlorerede hydraulikolier (ikke emulsioner) Andre chlorerede isolations- og varmetransmissionsolier og andre væsker Andre hydraulikolier Brugt voks og fedt Syntetiske isolations- og varmetransmissionsolier og andre væsker Syntetiske skæreolier Bundslam fra tanke Brugte halogenholdige skæreolie-emulsioner Brugte halogenfrie skæreolie-emulsioner Brugte halogenholdige skæreolier (ikke emulsioner) Brugte halogenfrie skæreolier (ikke emulsioner) 01.4 Brugte kemiske katalysatorer 01.41 Brugte kemiske katalysatorer 0 Ikke-farligt Andre brugte katalysatorer Brugte katalysatorer indeholdende ædle metaller Brugte katalysatorer, f.eks. fra NOx-fjernelse Brugte katalysatorer, f.eks. fra NOx-fjernelse 02 Kemikalieaffald 02.1 Kemikalier, der ikke overholder specifikationerne 02.11 Affald indeholdende landbrugskemikalier 1 Farligt Affald indeholdende landbrugskemikalier Uorganiske pesticider, biocider og træbeskyttelsesmidler Pesticider 02.12 Medicinrester 0 Ikke-farligt Kasserede kemikalier og medicin Medicinrester 02.13 Maling, fernis, trykfarver og klæbestoffer 0 Ikke-farligt Vandigt flydende affald indeholdende trykfarver Vandigt flydende affald indeholdende klæbestoffer og fugemasser Vandigt slam indeholdende klæbestoffer og fugemasser Vandigt slam indeholdende trykfarver Vandigt slam indeholdende maling eller fernis Vandige opslæmninger indeholdende maling eller fernis Tørret trykfarve Farvestoffer og pigmenter Tørrede klæbestoffer og fugemasser Tørret maling og fernis Pulvermaling Affald fra pulverbelægningsmaterialer Affald fra fjernelse af maling eller fernis Affald fra vandbaserede trykfarver Affald fra vandbaserede malinger og ferniser Kasseret toner (inkl. kassette) Affald fra vandbaserede klæbestoffer og fugemasser Andet affald, uspecificeret 1 Farligt Klæbestof- og fugemasseslam indeholdende halogenerede opløsningsmidler Klæbestof- og fugemasseslam uden halogenerede opløsningsmidler Trykfarveslam indeholdende halogenerede opløsningsmidler Trykfarveslam uden halogenerede opløsningsmidler Maling, trykfarver, klæbestoffer og harpikser Slam fra fjernelse af maling og fernis indeholdende halogenerede opløsningsmidler Slam fra fjernelse af maling og fernis uden halogenerede opløsningsmidler Klæbestof- og fugemasseaffald indeholdende halogenerede opløsningsmidler Klæbestof- og fugemasseaffald uden halogenerede opløsningsmidler Trykfarveaffald indeholdende halogenerede opløsningsmidler Trykfarveaffald uden halogenerede opløsningsmidler Maling- og fernisaffald indeholdende halogenerede opløsningsmidler Maling- og fernisaffald uden halogenerede opløsningsmidler 02.14 Andet kemikalieaffald 0 Ikke-farligt Aerosoler Blegemiddelslam fra hypochlorit- og chlorprocesser Blegemiddelslam fra andre blegeprocesser Detergenter Industrigasser i trykflasker, LPG-beholdere og industrielle aerosolbeholdere (inkl. haloner) Fotografisk film og papir indeholdende sølv eller sølvforbindelser Affald fra kemisk behandling Affald fra kemiske processer, hvori kvælstof indgår, samt affald fra fremstilling af kunstgødning Affald fra konserveringsmidler Affald fra produktion af silicium og siliciumderivater Andet affald, uspecificeret 1 Farligt Ikke-halogenerede organiske træbeskyttelsesmidler Træbeskyttelsesmidler indeholdende organiske chlorforbindelser Træbeskyttelsesmidler indeholdende organiske metalforbindelser Uorganiske træbeskyttelsesmidler Kviksølvholdigt slam Kasserede kemikalier Fotokemikalier 02.2 Ubrugte eksplosive stoffer 02.21 Kasserede eksplosive stoffer og pyrotekniske produkter 1 Farligt Kasseret fyrværkeri Andre kasserede eksplosive stoffer 02.22 Kasseret ammunition 1 Farligt Kasseret ammunition 02.3 Blandet kemikalieaffald 02.31 Små mængder blandet kemisk affald 0 Ikke-farligt Andet affald indeholdende uorganiske kemikalier, f.eks. uspecificerede laboratoriekemikalier, brandslukningspulver Andet affald indeholdende organiske kemikalier, f.eks. uspecificerede laboratoriekemikalier 02.32 Andet kemisk affald, blandet 0 Ikke-farligt Affald blandet med henblik på slutdeponering 02.33 Emballage forurenet af farlige stoffer 03 Andet kemisk affald 03.1 Kemikaliebundfald og -rester 03.11 Tjære- og kulstofholdigt affald 0 Ikke-farligt Asfalt Andet affald, uspecificeret Carbon black Anodeaffald Affald fra fremstilling af anoder til vandige elektrolytiske processer 1 Farligt Svovlsur tjære Andre former for tjære Tjære og andet affald indeholdende kulstof fra anodefremstilling 03.12 Olie/vandemulsionsslam 1 Farligt Bundolie fra sejlads på indre vandveje Affald fra modtageanlæg for bundolie Afsaltningsslam eller -emulsioner Slam fra olieudskillere Slam fra olieseparatorer Fast affald fra olieseparatorer Andre emulsioner Affald fra rengøring af marine transporttanke indeholdende kemikalier Affald fra rengøring af jernbane- og vejtransporttanke indeholdende kemikalier Affald fra rengøring af lagertanke indeholdende kemikalier 03.13 Kemiske reaktionsrester 0 Ikke-farligt Bundfald og grønludslam (fra behandling af sortlud) Garvelud indeholdende chrom Garvelud uden chrom Andet affald, uspecificeret 1 Farligt Vaskevand og vandig moderlud Halogenerede destillationsremanenser og reaktionsrester Ikke-forglasset fast fase Andre destillationsremanenser og reaktionsrester 03.14 Brugte filtrerings- og absorberingsmaterialer 0 Ikke-farligt Slam fra karbonatfjernelse Brugt aktivt kul Mættede eller brugte ionbytterharpikser Opløsninger og slam fra regenerering af ionbyttere 1 Farligt Aktivt kul fra chlorproduktion Filterkage fra røggasrensning Halogenerede filterkager, brugte absorptionsmidler Andre filterkager, brugte absorptionsmidler Mættede eller brugte ionbytterharpikser Opløsninger og slam fra regenerering af ionbyttere Brugt aktivt kul Brugt filterjord 03.2 Industrielt spildevandsslam 03.21 Slam fra industriprocesser og spildevandsbehandling 0 Ikke-farligt Slam fra anaerob behandling af animalsk og vegetabilsk affald Slam fra anaerob behandling af husholdningsaffald og lignende affald Slam fra afsværtning af genbrugspapir Slam indeholdende chrom Slam uden chrom Slam fra spildevandsbehandling på produktionsstedet Slam, uspecificeret Andet affald, uspecificeret 03.22 Slam indeholdende kulbrinter 0 Ikke-farligt Andet affald, uspecificeret 1 Farligt Vandigt flydende affald fra olieregenerering Vandigt vaskevand Affald fra dampaffedtning Olieholdigt affald fra rensning af lastrum ved søtransport Olieholdigt affald fra rensning af lastrum ved jernbane- og vejtransport Olieholdigt affald fra rensning af lagertanke Fedt og olieblanding fra olieoperationer 04 Radioaktivt affald 04.1 Nukleart affald 04.11 Nukleart affald 04.2 Brugte ioniserende kilder 04.21 Brugte ioniserende kilder 04.3 Udstyr og produkter, der er radioaktivt forurenede 04.31 Udstyr og produkter, der er radioaktivt forurenede 04.4 Jord, der er radioaktivt forurenet 04.41 Jord, der er radioaktivt forurenet 05 Affald fra lægepraksis og biologisk affald 05.1 Smittefarligt affald fra lægepraksis 05.11 Smittefarligt affald fra lægepraksis 0 Ikke-farligt Kropsdele og organer (herunder blodposer og stabiliseret blod) 1 Farligt Andet affald, hvis indsamling og bortskaffelse er underkastet særlige krav af hensyn til smittefare 05.12 Smittefarligt affald fra dyrlægepraksis 0 Ikke-farligt Skarpe og spidse genstande 05.2 Ikke-smittefarligt affald fra lægepraksis 05.21 Ikke-smittefarligt affald fra lægepraksis 05.22 Ikke-smittefarligt affald fra dyrlægepraksis 05.3 Genteknologiaffald 05.31 Genteknologiaffald 1 Farligt Andet affald, hvis indsamling og bortskaffelse er underkastet særlige krav af hensyn til smittefare 06 Metalaffald 06.1 Jernholdigt metalaffald og skrot 06.11 Jernholdigt metalaffald og skrot 0 Ikke-farligt Kasserede forme Filspåner og drejespåner af jern Andre jernpartikler Jern og stål Jernholdigt materiale fjernet fra bundaske 06.2 Ikke-jernholdigt metalaffald og skrot 06.21 Ædelmetalaffald 1 Farligt Sølvholdigt affald fra behandling af fotografisk affald på produktionsstedet 06.22 Aluminiumsemballageaffald 06.23 Andet aluminiumsaffald 0 Ikke-farligt Aluminium 06.24 Kobberaffald 0 Ikke-farligt Kobber, bronze, messing Kabler 06.25 Blyaffald 0 Ikke-farligt Bly 06.26 Andet metalaffald 0 Ikke-farligt Filspåner og drejespåner af ikke-jernmetal Andre ikke-jernmetalpartikler Zink Tin 06.3 Blandet metalaffald 06.31 Blandet metalemballage 0 Ikke-farligt Metal Småt metal (dåser mv.) Andet metal 06.32 Andet blandet metalaffald 0 Ikke-farligt Andet affald, uspecificeret Blandet metal 07 Ikke-metalholdigt affald 07.1 Glasaffald 07.11 Glasemballage 0 Ikke-farligt Glas 07.12 Andet glasaffald 0 Ikke-farligt Affaldsglas Glas 07.2 Papir- og papaffald 07.21 Papir- og papemballageaffald 0 Ikke-farligt Papir og pap 07.22 Blandet emballagepapaffald 07.23 Andet papir- og papaffald 0 Ikke-farligt Fiber- og papirslam Andet affald, uspecificeret Papir og pap 07.3 Gummiaffald 07.31 Brugte dæk 0 Ikke-farligt Brugte dæk 07.32 Andet gummiaffald 07.4 Plastaffald 07.41 Plastemballageaffald 0 Ikke-farligt Plast 07.42 Andet plastaffald 0 Ikke-farligt Plastaffald (undtagen emballager) Plastpartikler Affald fra den plastforarbejdende industri Plast Småt plast Andet plast 07.5 Træaffald 07.51 Træemballageaffald 0 Ikke-farligt Træ 07.52 Savsmuld og spåner 0 Ikke-farligt Savsmuld Spåner, afskåret materiale, ødelagt tømmer/spånplader/finer 07.53 Andet træaffald 0 Ikke-farligt Bark- og korkaffald Bark Træ 07.6 Tekstilaffald 07.61 Brugt tøj 07.62 Blandet tekstilaffald 0 Ikke-farligt Absorptionsmidler, filtmaterialer, aftørringsklude og beskyttelsesdragter Tøj Ikke-halogeneret affald fra sletning og efterbehandling Tekstiler Affald fra kompositmaterialer (imprægnerede tekstiler, elastomerer, plastomerer) Affald fra forarbejdede blandede tekstilfibre Affald fra forarbejdede tekstilfibre hovedsagelig af animalsk oprindelse Affald fra forarbejdede tekstilfibre hovedsagelig baseret på kunstige eller syntetiske materialer Affald fra forarbejdede tekstilfibre hovedsagelig af vegetabilsk oprindelse Affald fra uforarbejdede blandede tekstilfibre før spinding og vævning Affald fra uforarbejdede tekstilfibre og andre naturfibre, hovedsagelig af vegetabilsk oprindelse Affald fra uforarbejdede tekstilfibre, hovedsagelig baseret på kunstige eller syntetiske materialer Affald fra uforarbejdede tekstilfibre hovedsagelig af animalsk oprindelse 1 Farligt Halogeneret affald fra sletning og efterbehandling 07.63 Læderaffald 0 Ikke-farligt Garvet læder (afskrab, fraskåret materiale, polerstøv) indeholdende chrom Affald fra beredning og efterbehandling Andet affald, uspecificeret 08 Kasseret udstyr 08.1 Kasserede biler 08.11 Kasserede personbiler 0 Ikke-farligt Udtjente biler 08.12 Andre kasserede køretøjer 0 Ikke-farligt Kasserede køretøjer 08.2 Kasseret elektrisk og elektronisk udstyr 08.21 Kasseret større husholdningsudstyr 08.22 Kasseret mindre husholdningsudstyr 08.23 Andet kasseret elektrisk og elektronisk udstyr 0 Ikke-farligt Engangskameraer med batterier Engangskameraer uden batterier Andet kasseret elektronisk udstyr (f.eks. trykte kredsløb) Elektronisk udstyr (f.eks. trykte kredsløb) 08.3 Voluminøst husholdningsudstyr 08.31 Voluminøst husholdningsudstyr 08.4 Kasserede dele af maskiner og udstyr 08.41 Batterier og akkumulatorer 0 Ikke-farligt Alkaliske batterier Andre batterier og akkumulatorer Batterier 1 Farligt Transformatorer og kondensatorer indeholdende PCB eller PCT Blyakkumulatorer Ni-Cd batterier Kviksølv tørcellebatterier 08.42 Brugt katalysatorudstyr 0 Ikke-farligt Afmonterede bilkatalysatorer indeholdende ædle metaller Andre afmonterede bilkatalysatorer 08.43 Andre kasserede dele af maskiner og udstyr 0 Ikke-farligt Andet affald, uspecificeret Udstyr indeholdende chlorfluorcarboner Andet kasseret udstyr Udstyr indeholdende chlorfluorcarboner 1 Farligt Lysstofrør og andet kviksølvholdigt affald 09 Animalsk og vegetabilsk affald 09.1 Affald fra levnedsmiddeltilberedelse og -produkter 09.11 Animalsk affald fra levnedsmiddeltilberedelse og -produkter 0 Ikke-farligt Animalske vævsdele Slam fra vask og rengøring Slam fra vask og rengøring Affald fra skavning og spaltning med kalk Affald fra kalkbehandling Organiske materialer fra naturlige produkter (som fedt, voks) 09.12 Vegetabilsk affald fra levnedsmiddeltilberedelse og -produkter 0 Ikke-farligt Slam fra vask og rengøring Vegetabilske vævsdele Slam fra vask, rengøring, skrælning, centrifugering og separering Materialer uegnede til konsum eller forarbejdning Andet affald, uspecificeret Affald fra vask, rengøring og mekanisk sønderdeling af råstoffer Slam fra spildevandsbehandling på produktionsstedet 09.13 Blandet affald fra levnedsmiddeltilberedelse og -produkter 0 Ikke-farligt Materialer uegnede til konsum eller forarbejdning Olie og fedt Organisk komposterbart køkkenaffald (inkl. fritureolie samt køkkenaffald fra kantiner og restauranter) Andet affald, uspecificeret 09.2 Grønt affald 09.21 Grønt affald 0 Ikke-farligt Affald fra skovbrug Komposterbart affald 09.3 Animalsk fæces, urin og gødning 09.31 Husdyrgødning 0 Ikke-farligt Animalsk fæces, urin og gødning (indbefattet tilsmudset halm), flydende affald opsamlet separat og behandlet uden for produktionsstedet 10 Blandet almindeligt affald 10.1 Husholdningsaffald og lignende affald 10.11 Husholdningsaffald 0 Ikke-farligt Blandet husholdningsaffald 10.12 Affald fra gadefejning 0 Ikke-farligt Affald fra markedspladser Affald fra gadefejning 10.2 Blandede og udifferentierede materialer 10.21 Blandet emballage 0 Ikke-farligt Blandet 10.22 Andet blandet og udifferentieret affald 0 Ikke-farligt Vandigt flydende affald fra forglasset hærdningsaffald Blandet emballage Uorganiske partier, der ikke opfylder specifikationerne Organiske partier, der ikke opfylder specifikationerne Andet uorganisk affald med metal, uspecificeret Fotografisk film og papir uden sølv eller sølvforbindelser Fast affald fra skibsladninger Brugt sand fra sandblæsning Andet affald, uspecificeret Affald, hvis indsamling og bortskaffelse ikke er underkastet særlige krav af hensyn til smittefare Affald, hvis indsamling og bortskaffelse ikke er underkastet særlige krav af hensyn til smittefare (f.eks. forbindinger, gipsbandager, linned, engangsbeklædning, bleer) Svejseaffald 10.3 Sorteringsaffald 10.31 Fragmenteringsaffald fra biler 0 Ikke-farligt Let fraktion fra bilfragmentering 10.32 Andet sorteringsaffald 0 Ikke-farligt Kasserede materialer fra papir- og papgenvinding Affald fra bilfragmentering Ikke-komposteret fraktion af husholdningsaffald og lignende affald Ikke-komposteret fraktion af animalsk og vegetabilsk affald Kompost, som ikke overholder specifikationerne Andet affald, uspecificeret Ristegods 11 Almindeligt slam 11.1 Slam fra spildevandsrensningsanlæg 11.11 Slam fra behandling af spildevand fra kloakker 0 Ikke-farligt Slam fra behandling af byspildevand 11.12 Bionedbrydeligt slam fra behandling af andet spildevand 0 Ikke-farligt Slam fra spildevandsbehandling på produktionsstedet Affald fra køletårne Andet affald, uspecificeret Slam fra behandling af industrispildevand Andet affald, uspecificeret 11.2 Slam fra anlæg til rensning af drikkevand og vand til industrielt brug 11.21 Slam fra anlæg til rensning af drikkevand og vand til industrielt brug 0 Ikke-farligt Slam fra kedelfødevand Slam fra klaring af drikkevand Andet affald, uspecificeret 11.3 Ikke-forurenet klapmateriale 11.31 Ikke-forurenet klapmateriale 0 Ikke-farligt Klapmateriale 11.4 Indhold fra kloakker 11.41 Indhold fra kloakker 0 Ikke-farligt Slam fra septiktanke 12 Mineralsk affald 12.1 Bygnings- og nedrivningsaffald 12.11 Beton-, murstens- og gipsaffald 0 Ikke-farligt Andet affald, uspecificeret Affald fra andre cementbaserede kompositmaterialer Beton Mursten Gipsbaserede byggematerialer 12.12 Hydrocarboniseret vejbelægningsmateriale 0 Ikke-farligt Asfalt med indhold af tjære Asfalt uden indhold af tjære Tjære og tjæreprodukter 1 Farligt Isolationsmateriale indeholdende asbest 12.13 Blandet bygningsaffald 0 Ikke-farligt Andre isolationsmaterialer Blandet bygnings- og nedrivningsaffald 12.2 Asbestaffald 12.21 Asbestaffald 0 Ikke-farligt Affald fra fremstilling af asbestcement Kasseret udstyr indeholdende fri asbest Affald fra den asbestforarbejdende industri Asbestbaserede byggematerialer 1 Farligt Asbestholdigt affald fra elektrolyse 12.3 Affald af naturligt forekommende mineraler 12.31 Affald af naturligt forekommende mineraler 0 Ikke-farligt Vandigt slam indeholdende keramiske materialer Støv- og partikelholdigt affald Ferskvandsboremudder og boreaffald Andet ikke-komposterbart affald Rødt slam fra aluminiumoxidproduktion Jord og sten Jord fra rengøring og vask af roer Fast affald fra primær filtrering eller behandling på rist Fast og flydende mineaffald Affald fra brydning af metalholdige mineraler Affald fra brydning af ikke-metalholdige mineraler Affald fra hugning og savning af sten Affald fra oparbejdning af metalholdige mineraler Affald fra oparbejdning af ikke-metalholdige mineraler Affald fra vask og rensning af mineraler Kasseret grus og neddelt klippemateriale Affald af råvareblandinger før termisk behandling Kasseret sand og ler Affald fra sandfang Andet affald, uspecificeret 12.4 Affald hidrørende fra forbrænding 12.41 Affald fra røggasrensning 0 Ikke-farligt Calciumbaseret reaktionsaffald i slamform fra røggasafsvovling Calciumbaseret reaktionsaffald i fast form fra røggasafsvovling Støv fra røggasrensning Andet slam fra røggasrensning Andet fast affald fra røggasrensning Slam fra røggasrensning Fast affald fra røggasrensning 1 Farligt Vandigt flydende affald fra røggasrensning samt andet vandigt flydende affald Støv fra røggasrensning Flyveaske og andet affald fra røggasrensning Slam fra røggasrensning Fast affald fra røggasrensning 12.42 Slagger og aske fra termisk behandling og forbrænding 0 Ikke-farligt Vandigt slam fra kedelrensning Bundaske Bundaske og slagge Slagge og afskummet materiale (1. og 2. smeltning) Ovnstøv Ovnslagge Andet partikelformet materiale og støv Andet partikelformet materiale og støv (herunder fra kuglemøller) Andet slam Flyveaske stammende fra tørv Fosforslagge Affald fra pyrolyse Slagge (1. og 2. smeltning) Fast affald fra røggasrensning Ubehandlet slagge Affald fra slaggebehandling Andet affald, uspecificeret 1 Farligt Sort slagge fra sekundær smeltning Kedelstøv Calciumarsenat Slagge og afskummet materiale (1. og 2. smeltning) Flyveaske Flyveaske stammende fra olie Andet partikelformet materiale og støv Slagge fra primær smeltning/hvid slagge Afskummet materiale Slagge (1. og 2. smeltning) 12.5 Diverse mineralsk affald 12.51 Affald af kunstige mineraler 0 Ikke-farligt Aluminiumoxidstøv Vandige opslæmninger indeholdende keramiske materialer Gips fra fremstilling af titandioxid Calciumcarbonat, der ikke opfylder specifikationerne Andet partikelformet materiale og støv Fosfatgips Tegl og keramik Affald fra brænding og læskning af kalk Affaldsglasbaserede fibermaterialer Affald fra spritdestillation Andet affald, uspecificeret 12.52 Affald af ildfaste materialer 0 Ikke-farligt Ubenyttede støbekerner og -forme indeholdende organiske bindemidler Brugte støbekerner og -forme indeholdende organiske bindemidler Ovnstøv Brugte foringer og ildfaste materialer Brugte kulstofstrimler og ildfaste materialer fra elektrolyse Andet affald, uspecificeret 1 Farligt Brugte beholderbeklædninger Brugt aktivt kul fra røggasrensning 12.6 Forurenet jord og forurenet klapmateriale 12.61 Forurenet jord og murbrokker 1 Farligt Oliespild 12.62 Forurenet klapmateriale 13 Solidificeret, stabiliseret eller forglasset affald 13.1 Solidificeret eller stabiliseret affald 13.11 Solidificeret eller stabiliseret affald 0 Ikke-farligt Affald stabiliseret/solidificeret med hydrauliske bindemidler Affald stabiliseret/solidificeret med organiske bindemidler Affald stabiliseret ved biologisk behandling 13.2 Forglasset affald 13.21 Forglasset affald 0 Ikke-farligt Forglasset affald